
A japán politika és az alkotmány viszálya: A japán újrafegyverkezés kérdése

A dolgozat a japán újrafegyverkezés kérdésével és az ország alkotmányával foglalkozik a Meiji-restaurációtól kezdve napjainkig. A kutatás célja, hogy feltárja azon tényezőket, amik a japán béke alkotmány 9. cikkelyének átértelmezéséhez vezettek, amely a II. Világháború utáni Japán pacifista politikájának egyik alapvető és meghatározó eleme. A kutatás során azt a hipotézist állítottam fel, hogy:
Kína gazdasági növekedése, amely okán 2010-ben megelőzte a japán gazdaságot, okozta azt a politikai állapotot, ami megteremtette az igényt a japán Alkotmány 9. cikkelyének átértelmezésére.

A hipotézis igazolása vagy cáfolata érdekében elemeztem nemzetközi és magyar szakirodalmat, beleértve angol nyelvű japán szakértők munkáit, valamint hivatalos kormányzati nyilatkozatokat és a nemzetközi sajtó releváns anyagait annak érdekében, hogy minél pontosabb és átláthatóbb eredményre jussak.
Az elemzett anyagok között szerepeltek angol nyelven íródott, Japán szakpolitikájával foglalkozó tanulmányok, különböző nemzetközi sajtóorgánumok releváns cikkei, továbbá magyar szakértők munkái is. Kiemelt figyelmet fordítva a hivatalos kormány álláspontokra, érintve a szuverenitás és ezzel a kizárólagos gazdasági övezetek kérdését, továbbá a jelenkori politikai nézetletérések és az államok közötti kooperációt is vizsgálom.
A munka során különös figyelmet fordítottam a II. Világháború utáni japánra és annak politikai összetételére, fókuszálva a miniszterelnökök cselekedeteire mind bel és külpolitikai szempontokból. A hidegháború időszakában szinte azonnal megjelent az igény az alkotmány 9. cikkelyének átírására, vagy csak átértelemzésére annak érdekében, hogy az ország megkezdhesse a fegyverkezést önvédelmi célokból.
Bemutatom, hogy a japán gazdasági stagnálás és Kína gazdasági előretörése miképpen hatott Japán geopolitikai pozíciójára és ezzel belpolitikai döntéseire. Emellett a japán-amerikai biztonsági együttműködés kulcsszerepe okán, japán az amerikai egyesült államokkal fenntartott viszonyát is részletesen tárgyaltam a dolgozat során.
A kutatás eredményeként arra jutottam, hogy a hipotézis nem igazolható, mivel a japán politika a megszállás utáni években már azon volt, hogy a 9. cikkely engedélyezze az önvédelmi fegyverkezést. A dolgozat során részletesen tárgyaltam a gazdasági, politikai és geopolitikai okokat, amik alapján a hipotézis cáfolható.



